Ryk sakeman van Johannesburg in hof oor gesteelde koperkabels – praag.co.za
Na bewering het die sakeman gesteelde koperkabels by sy skrootwerf aangekoop. Hy word daarvan verdink dat hy aan die hoof staan van 'n hele sindikaat wat koperkabels steel. Hy besit 'n skrootwerf in Roodepoort aan die Wes-Rand waar hy saam met die vier ander aangeklaagdes in hegtenis geneem is. Hy het gepoog om die polisiebeamptes met 'n bedrag van R30 000 om te koop, maar die beamptes het geweier om dit te aanvaar en hom aangekeer.
Volgens sekere bronne is die gesteelde koperkabels verwant aan die waterskaarste wat Johannesburg verlede maand getref het. Inwoners was omtrent drie weke sonder water ná 'n kragonderbreking weens kabeldiefstal en vandalisme by 'n groot pompstasie.
Skrywer praagGepubliseer op 21 Oktober 2014 Kategorieë Nuus, Suider-AfrikaSleutelwoord Atholl, diefstal, Johannesburg, koperkabels, Roodepoort, sakeman, sindikaat, watertekort